stanford-oval/wikipedia huggingface dataset:
קונבנציית ברידג'

קונבנציית ברידג, באנגלית: Bridge convention, היא מוסכמה אודות הכרזה לא טבעית או סדרת הכרזות לא טבעיות הקשורות זו בזו, באמצעותן מתארים שחקנים את הקלפים שברשותם בשלב ההכרזה בברידג'.
הכרזת טבעית מבטיחה מספר מינימלי של קלפים בסדרת המוכרזת. בהכרזת חוזה ללא שליט עשויה להבטיח יד מאוזנת. הכרזה לא טבעית אינה מבטיחה מספר קלפים בסדרה המוכרזת. גם הכרזת כפל או הכרזת Redouble עשויה להיות חלק מקונבנציה.


קונבנציות משמשות כאמצעי תקשורת בין שותפים בברידג'. באמצעותן יכול כל אחד מהשותפים לתאר את הקלפים שלו, ולקבל תיאור של הקלפים של שותפו. שימוש בקונבנציות מחייב תיאום מוקדם בין השותפים.
סוגי קונבנציות

קונבנציות מתארות כוח ומבנה יד. לקונבנציה עשויות להיות מטרות שונות.אפשר לסווג אותן על פי הצד המכריז ומטרת ההכרזה.
קונבנציות רגילות של הפותח והמשיב

בקונבנציות אלה אחד השחקנים מכריז הכרזת פתיחה, ושותפו מכריז הכרזה בהתאם לכללי הקונבנציה. בהמשך עשוי להיות דו-שיח של הכרזות של הפותח והמשיב, המתארות את חלוקת הקלפים שלהם ואת הכוח בנקודות.


דוגמאות לקנבנציות כאלה:
סטיימן (ברידג')
ג'קובי טרנספר
סמולן (ברידג')
צבע רביעי מחייב
Bergen raises
Jacoby 2NT
Inverted minors
Multi two diamonds
Preemptive bid
Weak two bid
XYZ
קונבנציות לבחינת היתכנות סלאם

קונבנציות אלה מטפלות במצבים בהם הפותח והמשיב בוחנים את האפשרות להכריז סלאם. המטרה היא להבחין בין מצבים בהם ההסתברות לביצוע סלאם גבוהה, לבין מצבים בהם היא נמוכה. במצבים בהם ההסתברות גבוהה מכריזים סלאם. במצבים בהם ההסתברות אינה גבוהה נמנעים מהכרזת סלאם.


דוגמאות לקונבנציות כאלה:
בלקווד (ברידג')
ספלינטר (ברידג')
ג'וזפין (ברידג')
קונבנציות התערבות

קונבנציות אלו מיועדות למצבים בהם שחקן מתערב אחרי הכרזת פתיחה של יריב ו/א הכרזת פותח והכרזת משיב.


דוגמאות לקונבנציות מסוג זה:
אוברקול
Big Double
Cappelletti
DONT
Landy
Michaels cuebid
Takeout Double
קונבנציות של הפותח והמשיב אחרי התערבות

קונבנציות אלו מתארות התערבות לא טבעית של המשיב או של פותח אחרי הכרזת התערבות.


דוגמאות לקונבנציות מסוג זה:
Lebensohl
Negative double
Support double
קונבנציות המשתמשות בכפל או ב-Redouble

המשמעות הטבעית של הכרזת כפל היא הענשה. המכפיל מאמין שהכרוז לא יצליח לבצע את החוזה ובאמצעות הכפל רוצה שהוא ושותפו יקבלו ניקוד גבוה יותר, אם וכאשר הכרוז לא יצליח לבצע את החוזה. גם המשמעות הטבעית של Redouble היא מענישה. במשך הזמן התפתחו קונבנציות ברידג' בהן לכפל יש משמעות אחרת.
בערך המורחב "הכרזת כפל בברידג'" אפשר לראות דוגמאות.
דוגמאות להכרזת Redouble לא טבעי: SOS Redouble, Support Redouble.
תקנון ביחס לשימוש בקונבנציות

התאגדות הברידג' העולמית (World Bridge Federation) והתאגדויות ברידג' אזוריות או התאגדויות ברידג' של מדינות, אוסרות או מגבילות את השימוש בחלק מהקונבנציות בתחרויות רשמיות. מדובר בקונבנציות מסובכות במיוחד ו/או בתפיסה שונה לחלוטין מתפיסות מקובלות של הכרזה בברידג'.


הסיבה לאיסור היא קושי של שחקני ברידג שאינם מכירים את הקונבנציה להתמודד איתה. כשהשימוש מוגבל הוא מוגבל לתחרויות ברמה גבוהה במיוחד.


קטגוריית הקונבנציות המוגבלות ביותר נקראת HUM.אלה הם ראשי תיבות של: Highly unusual method.


קטגוריה מוגבלת פחות אבל עדיין מוגבלת נקראת תווית חומה.
הערות שוליים

↑  Conventions,Bridge Guys
חיל האוויר הלבנוני

| --- | --- |

סמל חיל האוויר הלבנוני
 שמי לבנון, הנה אני
 פרטים
 מדינה:  לבנון לבנון
 שיוך:  צבא לבנון
 סוג:  חיל אוויר
 בסיס האם:  שדה התעופה ריאק 
 אירועים ותאריכים
 תקופת הפעילות:  1 ביוני 1949 – הווה (75 שנים)
 נתוני היחידה
 כוח אדם:  1,200
 
חיל האוויר הלבנוני (בערבית: القوات الجوية اللبنانية), הוא זרוע האוויר של הכוחות המזוינים של לבנון.
היסטוריה

חיל האוויר הלבנוני הוקם בשנת 1949 תחת פיקודו של לוטננט קולונל אמיל בוסטני אשר בהמשך היה מפקד הצבא. מעט אחרי שהוקם, בריטניה, צרפת ואיטליה, תרמו מספר מטוסים. בריטניה תרמה 4 מטוסי אימון מסוג פרסיבל פרנטיס ו-2 מטוסי אימון מסוג פרסיבל פרוקטור, איטליה תרמה 4 מפציצים מסוג סבויה מרקטי SM.79 אשר שימשו בעיקר להובלה. ב-1953 התקבלו לראשונה 16 מטוסי קרב מסוג דה הבילנד ומפייר. מטוסי הוקר הַנטֶר התקבלו ב-1959 וב-1977. ב-1968 סופקו 12 מטוסי מיראז' 3, אך הושבתו בשנות ה-70 המאוחרות כתוצאה ממחסור בתקציב. בשנת 2000 מטוסי המיראז' שהושבתו נמכרו לפקיסטן.
כיום, בהיעדר מטוסים קבועי-כנף מתקדמים, החיל מסתמך בעיקר על מסוקים ומטוסי הוקר הנטר שהוחזרו לפעילות לקראת סוף שנת 2008.
חיל האוויר הלבנוני מורכב משש טייסות המחולקות בין שלושה בסיסי חיל האוויר.
היסטוריית קרב

לחיל האוויר הלבנוני היסטוריה ארוכה של שימוש עיקרי במטוסי הוקר הנטר. מטוס הוקר הנטר אחד הופל על ידי טייסת 117 הישראלית בתחילת מלחמת ששת הימים בכך נמנעה השתתפות חיל האוויר הלבנוני בלחימה. ב-17 בספטמבר 1983 נערכה הגיחה הקרבית האחרונה של חיל האוויר הלבנוני, שלושה מטוסי הוקר הנטר מדגם F.Mk.70 נשלחו לתקוף עמדות דרוזיות. אחד המטוסים נפגע והתרסק, וטייסו הצליח לנטוש בקושי מעל הים. ההנטר השני נפגע קשות ונחת נחיתת אונס. ההנטר השלישי לא שב לבסיסו אלא טס לאקרוטירי שבקפריסין, שם ביקש הטייס מקלט מדיני.
מטוסי ההוקר הנטר הושבתו סופית ב-1994 בעקבות אירוע במהלך נחיתה של טיסת אימון. שמונת מטוסי ההנטר הנותרים אוחסנו בשדה התעופה ריאק. האובדן האחרון של מטוס הנטר התרחש ב-1989, בעקבות תקלה במהלך טיסת אימון הטייס נאלץ לנטוש מעל הים והמטוס התרסק. הטייס חולץ על ידי צבא סוריה והועבר לסולימאן פרנג'יה, אשר העביר אותו לכוחות צבא לבנון.
במאי 2007 התפתח עימות בין צבא לבנון לבין ארגון מוסלמי קיצוני בשם פתח אל-אסלאם, שהתבסס במחנה הפליטים הפלסטיני נהר אל-בארד בצפון המדינה. עקב מחסור במטוסים קבועי-כנף, הסב החיל מספר מסוקי בל UH-1 כל שיוכלו לשאת פצצות סימן 82 ופצצות סימן 83. ההתאמות נעשו על ידי מהנדסים בשיתוף חיל האוויר הלבנוני. לרוב מסוקים אינם יכולים לבצע הפצצות באופן כזה, בהשוואה למטוס תקיפה. הדבר הפך לאחד האירועים הנדירים בהיסטוריה בה מסוקים פעולה בצורה כזאת. בנוסף נעשה שימוש נרחב במסוקי אירוספסיאל גאזל אשר חומשו בטילי נ"ט.
סמלי החיל

סמל החיל - סמל החיל מכיל בתוכו את עץ ארז הלבנון וכנפיים המוקפים בשני עלי ער אציל על רקע כחול.
רונדל - מכיל בתוכו עיגול ירוק המייצג את ארז הלבנון, העיגול נמצא בתוך משולש לבן ומוקף בעיגול אדום המייצגים את צבעי דגל לבנון.
בסיסי חיל האוויר

לחיל האוויר הלבנוני שלושה בסיסים:
נמל התעופה הבינלאומי רפיק אל-חרירי
טייסת 8
טייסת 10
טייסת 11
טייסת 16
שדה התעופה ריאק
טייסת 2
טייסת 12
טייסת 15
שדה התעופה ראנא מוחמד
טייסת 14
כלי הטיס

| תמונה | מטוס | ארץ מוצא | ייעוד | כמות בשימוש | הערות |
| --- | --- | --- | --- | --- | --- |
| מסגרתless | ססנה 208 (AC-208) | ארצות הברית | סיוע אווירי, סיור אווירי בגבול, אימונים | 3 | חמוש בטילי הלפייר |
|  | בל UH-1 | ארצות הברית | הפצצה, תובלה, תקיפה | 22 | בוצעו התאמות על ידי חיל האוויר הלבנוני. בנוסף 7 מושבתים. |
|  | סיקורסקי S-61(אנ') | ארצות הברית | כיבוי שריפות והצלה | 3 |  |
|  | רובינסון R44 | ארצות הברית | תובלה ואימונים | 6 |  |
|  | איירוספסיאל SA 330 פומה(אנ') | צרפת | תקיפה ותובלה | 7 | נתרמו על ידי איחוד האמירויות הערביות |
|  | איירוספסיאל גאזל | צרפת | סיור ימית ונגד טנקים | 9 | נתרמו על ידי איחוד האמירויות הערביות ב-2007 |
|  | אגוסטה וסטלנד AW139(אנ') | איטליה | הובלת אח"מים | 1 | המסוק הנשיאותי |
|  | RQ-11B ראוון(אנ') | ארצות הברית | מזל"ט לצורך מעקבים עם ראיית לילה | 12 | נתרמו על ידי ארצות הברית ב-2009 |
|  | אמבראר EMB 314 סופר טוקנו (אנ') | ברזיל | מטוס תקיפה וסיוע אווירי | 6~ | המטוס מופעל בידי טייסת 7 ומשמש כמטוסי קו ראשון |
|  | בואינג אינסיטו סקאנאיגל(אנ') | ארצות הברית | כטב"ם | ? |  |
|  | בולדוג (מטוס)(אנ') | סקוטלנד | מטוס אימון | 3 |  |
תאונות ותקלות > תאונות לא קטלניות

ב-20 בנובמבר 2010, במהלך תצוגה לכבוד יום העצמאות הלבנוני, מסוק רובינסון R44 ביצע נחיתת חירום בכביש מהיר בעקבות תקלה במנוע שהפסיק לעבוד. לא נגרם נזק למסוק או לטייס.
ב-3 בדצמבר 2010, בוצע נחיתת חירום של מסוק אירוספסיאל גאזל. שני הטייסים לא נפגעו, המסוק נפגע קלות.
תאונות ותקלות > תאונות קטלניות

ב-12 במאי 2006, התרסק מסוק בל UH-1, כל ארבעת אנשי הצוות נהרגו.
מטוס דה הבילנד ומפייר במוזיאון חיל האוויר שבסיס חצרים עם סמלי חיל האוויר הלבנוני
מדע בדיוני צבאי

תמונה של לוחם חלל בצבא הטראן מתוך המשחק סטארקראפט
מדע בדיוני צבאי היא תת-סוגה של סוגת המדע בדיוני אשר מתמקדת במלחמות עתידניות ספקולטיביות, בשימוש בטכנולוגיות מתקדמות, בקרבות חלל, ובסכסוכים בין-כוכביים. הסיפורים בתת-סוגה זו כוללים לעיתים רבות קרובות בכוכבי לכת מרוחקים, בחלל החיצון או בעולמות המאוכלסיים בחייזרים. בתת-סוגה זו לעיתים רבות מושם דגש על שימוש בכלי נשק חדשניים, בטקטיקות צבאיות מתוחכמות ובתכנון אסטרטגי מורכב. מעבר להתרחשויות בשדות הקרב, תת-סוגה זו לעיתים רבות מתמקדת גם בהשפעות של המלחמה על יחידים ועל החברה כולה, תוך התעמקות בדילמות המוסריות שעומדות בפני חיילים, ובהשלכות החברתיות והפוליטיות הרחבות יותר של המלחמה.
לעיתים רבות סיפורים בתת-הסוגה שואבים השראה רבה ממלחמות בעולם האמיתי, ובמיוחד מלחמות היסטוריות כמו מלחמת העולם השנייה או מלחמת וייטנאם, או מלחמות שמתרחשות בהווה, כאשר מדינות לאום מוחלפות בכוכבי לכת וספינות הקרב הימיות מוחלפות בספינות חלל ענקיות.
דוגמאות בולטות

בין הדוגמאות הבולטות ביותר למדיות בתת-הסוגה ניתן לכלול את:
דוגמאות בולטות > ספרות

"לוחמי החלל" מאת רוברט היינליין - העלילה מתמקדת בחואן "ג'וני" ריקו, חייל צעיר בכוח צבאי עתידני הנלחם במלחמה בין-כוכבית נגד גזע חוצנים דמוי חרקים.
"המשחק של אנדר" מאת אורסון סקוט קארד - העלילה מתמקדת בילד מחונן בשם אנדר וויגין אשר הוכשר בבית ספר לקרב להפוך לאסטרטג שיוביל את האנושות במלחמה נגד גזע חייזרים תבוני ועוין המכונה באגים.
"מלחמת האדם הזקן" מאת ג'ון סקאלזי - העלילה מתרחשת בעתיד הרחוק ומתמקדת בקשיש אמריקני שמגויס לצבא עתידני ומקבלים בעקבות כך גוף חדש משופר מבחינה גנטית ונשלח להגן על מושבות אנושיות בחלל.
"מלחמה לנצח" מאת ג'ו הולדמן - העלילה מתמקדת בויליאם מנדלה אשר נלחם במלחמה בין-כוכבית בת מאות שנים נגד גזע החוצנים הטאורנים.
"חולית" מאת פרנק הרברט - העלילה מתעמקת בפלגים אשר נלחמים זה בזה על השליטה בכוכב הלכת המדברי אראקיס.
דוגמאות בולטות > טלוויזיה

"בטלסטאר גלקטיקה" (2004–2009) - סדרה עטורת השבחים הזו מתארת את המסע בחלל של האנושות בעקבות הכחדה של רוב הגזע האנושי על ידי גזע של רובוטים הנקראים "סיילונים" שבני האדם יצרו.
"סטארגייט SG-1"‏ (2007–1997) - הסדרה עקבה אחר הרפתקאותיהם של ארבעת חברי צוות "SG-1" אשר חוקרים ותרים את היקום באמצעות ה"סטארגייט", מכשיר חייזרי בצורת טבעת גדולה, המאפשר מעבר מיידי בין כוכבי-לכת המרוחקים זה מזה בגלקסיית שביל החלב, כאשר המעבר ביניהם מתבצע באמצעות חור תולעת.
"השמיים נופלים" (2011–2015) - השתלטות חוצנים עוינת השאירה אחריה עולם הרוס וניצולים בודדים. בחודשים שלאחר מכן, אלו שהצליחו להישאר בחיים ולהימנע מנפילה בשבי, חוברים יחדיו וכנגד כל הסיכויים נלחמים למען המשך קיום המין האנושי.
דוגמאות בולטות > סרטי קולנוע

"שובו של הנוסע השמיני" (1986) - סרט המשך לסרט הנוסע השמיני, בבימויו של ג'יימס קמרון. עלילתו מתמקדת בחוליית נחתים הנלחמת בהמוני זינומורפים במושבת חלל נטושה הממוקמת על כוכב מרוחק.
"קצה המחר" (2014) - עיבוד הוליוודי לנובלה היפנית "All You Need Is Kill" העוסק בחייל אשר התגייס לצבא ההגנה המאוחד בעקבות פלישת חוצנים ונהרג במהלך הקרב הראשון שלו, אך הוא נקלע ללולאת זמן אשר מאלצת אותו לחיות את אותו היום שוב ושוב, כאשר באופן זה הוא צובר ידע רב ומצליח לשפר את כישורי הלחימה שלו באופן מהותי.
"גברים בחלל" (1997) - עיבוד קולנועי לרומן של היינליין "לוחמי החלל" אשר בו העלילה מתמקדת בחואן "ג'וני" ריקו, חייל צעיר בכוח צבאי עתידני הנלחם במלחמה בין-כוכבית נגד גזע חוצנים דמוי חרקים.
"סטארגייט" (1994) - סרט בבימויו של רולנד אמריך. בסרט צבא ארצות הברית שולח יחידת קומנדו דרך שער בין-חללי המכונה "סטארגייט" על מנת להגיע לכוכב מרוחק בו משעבדים אנשים דמויי תושבי מצרים העתיקה על ידי גזע חייזרים. היחידה משתפת פעולה בהמשך עם אנשי הכוכב על מנת להוביל מרד נגד החייזרים.
"פלישה עולמית: קרב לוס אנג'לס" (2011) - עלילת הסרט מתרחשת בלוס אנג'לס ועוקבת אחרי סמל של חיל הים אותו מגלם אהרון אקהארט, אשר מוביל מחלקה של נחתים אמריקאים, שהצטרפו לאנשי צבא אחרים, בלחימה נגד חוצנים שפולשים לכדור הארץ.
דוגמאות בולטות > משחקי וידאו

סדרת Halo (2001–הווה) - סדרת משחקי ירי בגוף שלישי המתמקדת בהרפתקאותיו של חייל העל מאסטר צ'יף אשר נלחם בחייזרים שפלשו לכדור הארץ.
סדרת Mass Effect‏ (2017–2007) - סדרת משחקי ירי בגוף שלישי בהם השחקנים צריכים להציל את גלקסיית שביל החלב מגזע חוצנים.
סטארקראפט (1998) - משחק אסטרטגיה בזמן אמת אשר עלילתו מתרחשת בעתיד הרחוק ומתמקדת במלחמה הבין-גלקטית בין האנושות, גזע הזֵרְג וגזע הפרוטוס.
סדרת X-COM‏ (2020–1993) - סדרת משחקי אסטרטגיה מבוססי תורות בהם השחקנים שולטים בארגון צבאי שצריך להגן על כדור הארץ מפני פלישת חייזרים.
Christian Broadcasting Network

| --- | --- |

 פרטי הערוץ
 מדינה:  ארצות הברית ארצות הברית
 תאריך השקה:  1961
 בעלות:  The Christian Broadcasting Network, Inc.
 שפה:  אנגלית
 משרד ראשי:  וירג'יניה ביץ', וירג'יניה
 אזור קליטה:  רחבי העולם
 
 http://www1.cbn.com/
Christian Broadcasting Network (בקצרה: CBN, בעברית: רשת השידור הנוצרית) היא רשת טלוויזיה דתית אמריקאית נוצרית. הרשת נוסדה על ידי פט רוברטסון, והמשרד הראשי של הרשת נמצא בוויריג'יניה ביץ'. הרשת תוארה כמי שהייתה "בחוד החנית של מלחמות התרבות מאז הקמתה של הרשת בראשית שנות ה-60".
רקע

הרשת נוסדה בשנת 1960 בפורטסמות' שבווירג'יניה על ידי פט רוברטסון. בסוף שנת 1961 הרשת החלה לשדר תוכן דת, במימון תרומות של יחידים וכנסיות מקומיות. אחד מעמודי התווך של החברה הוא התוכנית "מועדון ה-700", ששמה מתייחס לגיוס התרומות מ-700 צופים, שהיו מוכנים לתת 10 דולר בחודש כדי שהרשת תתקיים. התוכנית הפכה פוליטית יותר ויותר בסוף שנות ה-70, על ידי הוספת קטעים חדשותיים.
CBN משמשת כיום בעיקר כחברת הפקה של "מועדון ה-700" וארבע תוכניות נוספות: "מועדון ה-700 האינטראקטיבי", "חדשות העולם הנוצרי", "CBN NewsWatch" ו-"Brody File", תוכנית לניתוח החדשות בהנחיית העיתונאי דייוויד ברודי. CBN ואוניברסיטת ריג'נט הפיקו במשותף את הסרט "First Landing".
חלק מתוכניות הרשת משודרות גם בסקיי אנג'ל, Trinity Broadcasting Network, Cornerstone Television, LeSEA, TCT, וערוץ המזרח התיכון (שנוסד תחת בעלות CBN עד שנמכר בראשית שנות ה-2000 ל-LeSEA).
תוכניות > כיום

מועדון ה-700 - תוכנית חדשותית שעלתה לאוויר ב-1966, ואחת מהתוכניות הוותיקות ביותר בז'אנר. התוכנית כוללת קטע חדשות יומי עם פרשנות וראיונות. היא משודרת לקהל ממוצע של חצי מיליון צופים מדי יום, הן באמצעות הכבלים והן דרך רשתות המשדרות את התוכנית בסינדיקציה.
מועדון 700 Hoy - גרסה חצי שבועית בשפה הספרדית של מועדון ה-700 שמשודרת ברחבי אמריקה הלטינית, ושודרה בעבר בארצות הברית. תוכנית הבוקר מעוצבת בסגנון מגזין דעות על נושאים עכשוויים; ראיונות; סיפורים על אנשים, מקומות ומוזיקה; ועצות לחיים.
CBN NewsWatch - מופקת על ידי CBN News, והיא תוכנית חדשות יומית שאורכה חצי שעה שמציגה כתבות על סיפורים בינלאומיים וחדשות מנקודת מבט שמרנית ונוצרית. היא משודרת ארצית על ידי כמה מרשתות הכבלים הנוצריות.
חדשות העולם הנוצרי - מופקת על ידי CBN News, תוכנית חדשות בת חצי שעה.
הערות שוליים

1 2  "Understanding the Christian Broadcasting Network, the force behind the latest pro-Trump TV newscast". Vox. נבדק ב-2018-02-17.
↑  First Landing the Movie - 400th Anniversary of Jamestown, Virginia, firstlandingthemovie.com
| --- | --- |
בקרת זהויות :  NLI: 987007570626305171  GND: 5045616-7  ISNI: 0000 0001 2234 3707  LCCN: n86141466  VIAF: 167954112   WorldCat (עם VIAF): 167954112
הפועל לב השרון

הפועל לב-חוף השרון היא קבוצת כדורסל ישראלית מהמועצה אזורית לב השרון ומהמועצה אזורית חוף השרון המתמודדת במחוז הצפוני של הליגה הארצית בכדורסל ומארחת באולם הספורט של קריית החינוך דרור.
היסטוריה

הקבוצה הוקמה בשנת 1979. לאחר שהוקפצה מהליגה הארצית לליגה הלאומית בעקבות התפרקותה של הפועל אילת, הושגה העונה הטובה ביותר של הקבוצה (2000/01) כשסיימה במקום הראשון בלאומית עם השחקנים: ג'רון רוברטס (26.5 נק' למשחק, סגן מלך הסלים), דוויט וולטון, יניב ויצמן, דורון קרמר, אבי מצליח, תומר חולי ומושון יעקוסי. במשחקי המבחן על המקום בליגת העל נוצחה הקבוצה על ידי עירוני אשקלון ולא עלתה לליגת העל.
בעונת 2008/2009, כשבשורותיה שיחקו בין השאר אדריאן יוטר ועמית שמחון, סיימה את העונה הסדירה במקום השביעי ובסדרת רבע גמר הפלייאוף הדיחה את קבוצת מכבי אשדוד 1-2 ללא יתרון ביתיות. בסדרת חצי הגמר הפסידה להפועל עפולה 3-2. בעונת 2010/2011 השתתפה הקבוצה בליגה הלאומית ובין שחקניה נמנו ינעם אירם, לורנזו וויד וגיא לביא.
בסיום עונת 2011/2012 סיימה הקבוצה במקום האחרון ונשרה חזרה לליגה הארצית.
לקראת עונת 2017/2018 מונה רועי חגאי למנהל המקצועי של המועדון והוא משמש בתפקיד זה עד היום.
בעונת 2023/2024 משתתפת הקבוצה בליגה א' דן. סגל הקבוצה כולל את איציק סיבוני, שקד איפנברג, גל טריסטר ואוריה כמון שהגיעו מהפעול פרדסיה. כמו כן כולל הסגל את אריאל עיני, גיא בן הרצל, הראל אלון, ליאל ג'רבי, מעין עוז, נועם פרג, ניר סליפק, תומר שניג ועומר סימון. לאחר 10 מחזורים מוקמה הקבוצה במקום ה-4 בטבלה עם 7 ניצחונות ו-3 הפסדים. בתום עונת 2023/2024 סיימה קבוצת הפועל חוף השרון קלינה במקום הראשון בטבלת ליגה א' מחוז שרון והעפילה אל הליגה הארצית.
עונת 2024/2025 - חזרה לליגה הארצית

לקראת עונת המשחקים 2024/2025 חתמה הקבוצה על הסכם שיתוף פעולה עם הפועל ירושלים. ההסכם כולל חיבור בין מחלקות הנוער של המועדונים במטרה לפתח ולגדל שחקנים. ללב-חוף השרון מחלקת נוער ובית ספר לכדורסל המונים יחדיו למעלה מ-1,000 שחקנים.
בדצמבר 2024 הודיע מאמן הקבוצה חן ויישנקר על התפטרות מתפקידו. ב-26 בדצמבר מונה קורי קאר למאמן הקבוצה. המנהל המקצועי הוא המאמן הוותיק רועי חגאי, וחברים איתו בצוות המקצועי שחקני העבר אבי בן-שימול וניצן חנוכי.
בי"ס לכדורסל

מועדון הכדורסל מאגד בתוכו קבוצות בית ספר לכדורסל מגילאי גן חובה ועד כיתה ד הפעילים במספר מוקדים: בי"ס הדר השרון, נורדיה/גנות הדר. במסגרת הפעילות ניתן דגש על לימוד יסודות משחק הכדורסל, שיפור הקואורדינציה, התמצאות במרחב, חינוך ואהבה לספורט והכנה למסגרת הליגה.
מכיתה ה ועד י"ב פועלות קבוצות תחרותיות המשחקות במסגרת הליגה של איגוד הכדורסל בישראל.
סה"כ מחלקת הנוער של המועדון מונה 10 קבוצות. מועדון הכדורסל מקיים בנוסף לפעילות הספורטיבית גם ימי גיבוש, הרצאות, מפגשים חינוכיים, ימי התרמה ועוד.
רוב פעילות הכדורסל מתרכזת באולם הספורט של קריית חינוך דרור ובאולם בית הספר הדר השרון תחת הדרכתם של מאמנים מוסמכים ומנוסים בוגרי מכון וינגייט וסמינר הקיבוצים.
שחקני עבר

ישראל יריב רוקני
ארצות הבריתג'מייקה אדריאן יוטר
ישראל ג'רון רוברטס
ישראל מושון יעקוסי
ישראל גוני יזרעאלי
ישראלארצות הברית אייזק רוזפלט
ישראל עמית שמחון
הערות שוליים

↑  אור שקדי‏, הפועל ירושלים והפועל לב חוף השרון חתמו על הסכם שיתוף פעולה, באתר וואלה, 9 ביולי 2024
OpenGL

OpenGL ‏(Open Graphics Library) הוא ממשק תכנות יישומים ליצירת תוכנות שמייצרות גרפיקה תלת־ממדית ממוחשבת (וגם דו-ממדית). הממשק מורכב מיותר מ־250 קריאות פונקציות שונות שיכולות לשמש לציור של סצנות תלת-ממדיות מורכבות מצורות פשוטות (פרימיטיבים). OpenGL פותחה במקור על ידי חברת סיליקון גרפיקס (.Silicon Graphics Inc) בשנת 1992, אך כיום המשך הפיתוח הוא בידי Khronos Group.
OpenGL פופולרית בתעשיית משחקי המחשב, שם המתחרה העיקרית היא Direct3D המפותחת על ידי חברת מיקרוסופט. שימוש נרחב ב־OpenGL ניתן למצוא בסביבות מציאות מדומה, סימולציות מדעיות, הצגת מידע, סימולטורים, מדמי טיסה ופיתוח משחקי מחשב.
מבנה

ל-OpenGL שתי מטרות עיקריות:
לפשט את התקשורת עם המעבד הגרפי בעזרת שימוש בממשק אחיד.
להסתיר את ההבדלים בין פלטפורמות חומרה שונות.
הפעולה הבסיסית של OpenGL היא לקבל סוגי משתנים בסיסיים כמו נקודה, שורה, או פוליגון ולהמיר אותם לפיקסלים (רסטריזציה). המרה זאת נעשית בעזרת מכונת המצבים של OpenGL. רוב הפקודות של OpenGL עוסקות בהמרה זאת, או על ידי שליחת משתנים למכונת המצבים להמרה או בשליטה בתצורה של עיבוד הנתונים במכונת המצבים. לפני הופעת OpenGL 2.0 כל שלב של מכונת המצבים ביצע פעולה אחת והיו לו אפשרויות תצורה מוגבלות. ב-OpenGL 2.0 יש יותר אפשרויות הניתנות לתכנות בעזרת GLSL.
דוגמאות לקריאות לפונקציות ב-openGL (שליחת משתנים למכונת המצבים):
סרטוט ציור המורכב ממשולשים -
glbegin(GL_TRIANGLES); //other modes: GL_POINTS, GL_LINES, GL_QUADS, GL_POLYGON 
glVertex3f(x-coordinate, y-coordinate, z-coordinate); //first vertex
glVertex3f(x-coordinate, y-coordinate, z-coordinate); //second vertex
glVertex3f(x-coordinate, y-coordinate, z-coordinate); //third vertex
glEnd();
הפעלת מקור אור בודד
glLightfv(GL_LIGHT0, GL_DIFFUSE, {R,G,B});
glLightfv(GL_LIGHT0, GL_POSITION, light position);
glEnable(GL_LIGHT0);
glEnable(GL_LIGHTING); //enable the lighting
הפעלת אלגוריתמי הסרת הנסתר
glEnable(GL_DEPTH_TEST); //enable depth test
glDepthFunc(<comparison func>); //comparison functions: GL_NEVER, GL_LESS, GL_EQUAL, GL_LEQUAL, GL_GREATER, GL_NOTEQUAL, GL_GEQUAL, and GL_ALWAYS
ל-OpenGL הייתה השפעה על מאיצי גרפיקת תלת-ממד, בכך שהיא עודדה הוספת תכונות שכיום נחשבות לנורמה בתחום.
תיאור קצר של התהליך במכונת המצבים הוא:
חישוב של הפונקציות שמתארות משטחים, ועקומות אם צריך.
פעולות על קודקודים, טרנספורמציות שלהם, הארה שלהם בהתאם לתכונותיהם.
הפיכת הנתונים לפיקסלים (רסטריזציה).
פעולות על חלקים מהתמונה, כמו עדכון ערכים בהתאם להוראות.
שליחת הנתונים אל תוך אוגר המסגרות.
יש מאיצים גרפיים שמספקים תכונות מעבר לרשימה זו, אך הם בדרך כלל הרחבה של הרשימה ולא שינוי מהפכני שלה.
ראו גם

Xgl
JMonkey
JOGL
The Palm Beach Post

| --- | --- |

 תדירות:  יומי
 פורמט:  ברודשיט 
 בעלים:  Cox Enterprises 
 תאריכי הופעה:  1916–הווה (כ־109 שנים) 
 שפה:  אנגלית 
 מדינה:  ארצות הברית 
 ISSN:  1528-5758, 2689-4238
 www.palmbeachpost.com
 
The Palm Beach Post הוא עיתון יומי אמריקאי, המופץ במחוז פאלם ביץ' שבדרום פלורידה.
ב-18 במרץ 2018 נקנה העיתון עם The Palm Beach Daily News תמורת 42.35 מיליון דולר לניו מדיה אינבסטמנט מניו יורק. מאז היא מפעילה את העיתון, כולל תפוצתו במדיה הדיגיטלית.
היסטוריה

The Palm Beach Post הופץ לראשונה ב-1910 בשם The Palm Beach County כעיתון שבועי. ב-5 בינואר 1916 שונה למתכונת יומית ולשם העכשווי שלו.
בשנת 1934 רכב אדוארד ר. בראדלי את העיתון. בשנת 1947 נרכש פעם נוספת על ידי ג'ון הולידיי פרי האב, שהיה הבעלים של שישה עיתונים יומיים ו-15 כתבי עת שבועיים בפלורידה. בשנת 1948 רכש פרי גם את Palm Beach Daily News. ביוני 1969 קנתה חברת "קוקס אנטרפרייזס", שמושבה באטלנטה, את העיתונים, והקימה את חברת עיתוני פאלם ביץ' בע"מ. קוקס אנטרפרייזס הוקמה על ידי ג'יימס מידלטון קוקס, מושל אוהיו לשעבר והמועמד הדמוקרטי בבחירות לנשיאות ארצות הברית 1920.
העיתון התפרסם בארצות הברית על סיקורי הבחירות לנשיאות ארצות הברית 2000 ועל הדיווח על אי-סדרים בקלפיות השונות במחוזו. בשנת 2003 זכה העיתון בפרס איגוד עורכי העיתונים של ארצות הברית (ASNE) עבור המחקר על בישוף מקומי שהואשם בעבירות מין.
ב-18 במרץ 2018 נקנה העיתון עם The Palm Beach Daily News תמורת 42.35 מיליון דולר לניו מדיה אינבסטמנט מניו יורק. מאז היא מפעילה את העיתון, כולל תפוצתו במדיה הדיגיטלית.
הערות שוליים

1 2  "Gale Academic OneFile Select - Document - 10 That Do It RIGHT - The Palm Beach Post West Palm Beach, Fla". go.gale.com. נבדק ב-2021-04-01.
אולימפוס (חברה)

| --- | --- |


 נתונים כלליים
 בורסה:  הבורסה לניירות ערך בטוקיו (7733) 
 תקופת הפעילות:  12 באוקטובר 1919 – הווה (105 שנים) 
 חברות בנות:  Olympus (United Kingdom)  Olympus (Germany) 
 מיקום המטה:  האצ'יוג'י, יפן
 ענפי תעשייה:  אלקטרוניקה 
 מוצרים עיקריים:  תוכנה, מצלמה, מצלמת רפלקס 
 הכנסות:  847,100,000,000 ין יפני (נכון ל־2016) 
 עובדים:  31,557 (נכון ל־31 במרץ 2022)
  
 www.olympus-global.com
 
אולימפוס (ביפנית: オリンパス株式会社) היא יצרנית יפנית של ציוד אופטיקה וטכנולוגיה רפואית. משרדי המטה של החברה ממוקמים בהאצ'יוג'י, עיר במטרופולין טוקיו שביפן.
החברה נוסדה בשנת 1919 על ידי טאקשי יאמאשיטה, והתמקדה בתחילה בייצור מיקרוסקופים ומדחומים. בשנת 1936 החברה הוציאה לשווקים את מצלמת הסטילס הראשונה שלה - Semi-Olympus I.‏
בשנת 1950 החברה הוציאה לשווקים את המצלמה הרפואית הראשונה, Gastrocamera, אשר חוללה מהפכה בתחום האנדוסקופיה.
בשנת 1996 החלה החברה לייצר מצלמות דיגיטליות והפכה לאחת מהחברות הבולטות בשוק המצלמות הדיגיטליות המתפתח.
בשנת 2011 החברה פיטרה את המנכ"ל הבריטי שלה מייקל וודפורד והדבר הוביל בהמשך לשערורייה תאגידית גדולה במסגרתה נחשפה הונאת הסתרת ההפסדים ארוכת שנים. בעקבות השערורייה שווי החברה בבורסה צנח ב-75%, והיא הובילה למעצרם של 11 ממנהלי החברה ולהגשת כתב אישום נגד בכירים אחרים בחברה בגין פעילות פלילית.
בשנת 2020 מכרה החברה את חטיבת ייצור המצלמות הדיגיטליות שלה לחברה היפנית OM Digital Solutions (אנ').
הערות שוליים

↑  Outline, Olympus, אורכב מ-המקור ב-28 אוקטובר 2011, נבדק ב-16 נובמבר 2011
↑  "Olympus History: Origin of Our Name". נבדק ב-16 בינואר 2007. {{cite web}}:  (עזרה)
↑  "Semi-Olympus I". Olympus Global. נבדק ב-24 ביוני 2020. {{cite web}}:  (עזרה)
↑  "Dismissed CEO Turns Focus on Troubles at Olympus", Nikkei Business. 31 October 2011. Archived from the original on 25 November 2011. Retrieved 25 November 2011.
↑  "Former Olympus boss Michael Woodford gets settlement". BBC News. 30 במאי 2012. {{cite news}}:  (עזרה)
↑  Olympus launches investigation into M&A fees, The Telegraph, ‏2011-10-21 (באנגלית)
↑  "Olympus Completes Transfer of Imaging Business" (באנגלית). Olympus. 4 בינואר 2021. {{cite web}}:  (עזרה)
| --- | --- |
בקרת זהויות :  ISNI: 0000 0000 9616 5643  LCCN: n80023546  NDL: 01009509  VIAF: 141995762   WorldCat (עם VIAF): 141995762
Miraheze

Miraheze הוא שירות חינמי לאירוח אתרי ויקי ללא מטרות רווח, המשתמש במנוע MediaWiki לאירוח. Miraheze מתקינה באופן אוטומטי מספר תוספי MediaWiki בויקי חדשים ומאפשרת שימוש בעורך החזותי ובדיונים מובנים. Miraheze נתמכת על ידי תרומות של משתמשים ואינה כוללת פרסומות בויקי שהיא מארחת. נכון להיום, Miraheze מאחסנת יותר מ-11,562 ויקי.